Пандемията отвори автокината - reporteri.bg - репортажи, новини
Пандемията отвори автокината
„Старото клише, че „шоуто трябва да продължи“ вече не е клише. Това е начин на живот за нас“, заяви Джон Уотцке, собственик на Ocala Drive-In в градчето Окала във Флорида.
Ръждясалата табела със звезди, съживява спомените за разцвета на този бизнес, когато киноманите са паркирали автомобилите си пред огромния екран, поръчвайки си напитки и пуканки от сервитьори с кънки, носещи ги до прозореца на колата им.
„В момента сме рядкост“, заяви касиерът Джеф Мелт.
Зрителите, много от които носят маски за лице, паркират колите си на открито поле, за да гледат филмите, когато падне нощта.
„Всички спазват дистанция, клиентите паркират на 12 или 14 фута един от друг“, казва Уотцке.
Тъй като клиентите остават в собствените си автомобили по време на прожекцията и по този начин не нарушават забраната за събирания на повече от 10 души, бизнесът на Уотцке не е затворен, предлагайки гостоприемство на хората в разгара на пандемията.
Хензел Санчес шофира почти два часа от друг град във Флорида, „само за да наруши монотонността на седенето у дома“.
„Дъщеря ми никога не е ходила на автокино, нито пък жена ми. Така че това е ново и чудесно преживяване за всички ни“, каза той пред АФП.
„Лос Анджелис Таймс“ съобщи, че други автокина в Калифорния, Канзас, Оклахома и Мисури също са регистрирали огромен ръст в продажбата на билети.
Прегледана: 5953
автокинопандемия м